《珠江留别伦彦周诸公次韵》
明代·岑万

扶胥雨霁鹤初回，秋水清风梵宇台。迁客谁怜游海曲，凭虚吾欲入天台。

人间锦瑟宁须鼓，江上芙蓉独未开。珍重临风数杯酒，归期先约陇头梅。

作者简介：岑万，初名薮，字体一，号蒲谷。顺德人。明世宗嘉靖五年（一五二六）进士。授户部主事，管九江钞关。后历官布政司参议、云南副使、四川参政、河南右布政使、福建左布政使，年五十六致仕，徜徉林泉。有《蒲谷集》。明郭棐《粤大记》卷一八、清道光《广东通志》卷二七九有传。